**Бобчета**

Играчите застават в кръг и започват да обикалят по посока на часовниковата стрелка. В центъра на кръга застава лидер, който да дава команди. Ето примери за команди:

Бягащи бобчета! (всички в кръга започват да бягат)

Едри бобчета! (ходене бавно, с големи крачки, с ръце встрани)

Дребни бобчета! (патешко ходене)

Бобена шушулка! (подскоци настрани с хванати ръце)

Бобена супа! (при тази команда всички играчи трябва да се устремят към стените на залата, в която се играе, а лидерът трябва да хване някого, преди да е достигнал до стена. Уловеният влиза в тенджерата – застава в средата на кръга и помага на лидера при следващото гонене на „бобчетата“. Играе се, докато остане само едно „бобче“, което е победител.